22/08/2022 | Administración LocalMunicipal
Cabana de Bergantiños
Modificación da ordenanza fiscal reguladora da taxa pola prestación de servizos deportivos, culturais e socioeducativos.

Aprobada provisionalmente polo pleno da Corporación, en sesión ordinaria celebrada en data 26 de maio de 2022, a modificación da Ordenanza fiscal reguladora da taxa pola prestación de servizos deportivos, culturais e socioeducativos, expúxose ao público por período de 30 días, contados a partir do día seguinte ao da inserción do presente edicto no Boletín Oficial da Provincia ca finalidade de que polos interesados se presentasen as reclamacións que se estimen oportunas. No BOP de 1 de xuño de 2022 publícase o anuncio de exposición ao público sen que no prazo de trinta días se teñan producido reclamacións. Estando, polo tanto, aprobada definitivamente a Ordenanza Fiscal citada publícase o seu texto íntegro no Boletín Oficial da Provincia en cumprimento do disposto no artigo 17.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. No uso das facultades concedidas polos artigos 133.2 e 142 da Constitución, e polo artigo 106 da Lei 7/1985, do 2 de abril, reguladora das Bases do Réxime Local, e ao abeiro do disposto nos artigos 15 ao 19 do Real Decreto Lexislativo 2/2004, do 5 de marzo, polo que se aproba o Texto Refundido da lei Reguladora das Facendas Locais, este concello establece a Taxa pola prestación de servizos deportivos, culturais e socioeducativos, que se rexerá pola presente Ordenanza Fiscal, aténdose as súas normas ao previsto nos artigos 20 e 57 do citado Real Decreto Lexislativo. Constitúe o feito impoñible da taxa a prestación de servicios deportivos, culturais ou socioeducativos especificados nas tarifas contidas no artigo 5º da presente ordenanza. Serán suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei 58/2003, do 17 de decembro, Xeral Tributaria, que se beneficien dos servicios ou actividades que constitúen o feito impoñible da taxa. Responden solidariamente das obrigas tributarias do suxeito pasivo as persoas físicas ou xurídicas ás que se refire o artigo 42 da LXT. Serán responsables subsidiarios os administradores das sociedades ou síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da LXT. A contía da taxa determinarase aplicando as tarifas seguintes: Epígrafe 1. Carné municipal de actividades. Tarifas (anual): 1.1 Empadroados no concello: 1.1.1 individual 20 € 1.1.2 familiar 36 € 1.2 Non empadroados no concello: 1.2.1 individual 30 € 1.2.2 familiar 45 € Epígrafe 2. Escolas deportivas municipais. Tarifas: *Requisito imprescindible carné de actividades debidamente actualizado para tódalas escolas deportivas. Epígrafe 3. Actividades culturais. Tarifas: *Requisito imprescindible carné de actividades debidamente actualizado, e ademais estar empadroado no Concello no caso das escolas de teatro e idiomas e aula de informática. Epígrafe 4. Actividades socioeducativas. Tarifas: 1.- bonificación do 50% para os carnés dos maiores de 65 anos (empadroados e non empadroados) 2.- bonificación do 50% para os carnés das persoas que acrediten unha minusvalía superior ao 33% 3.- bonificación do 100% para os carnés de actividades correspondentes ao curso escolar 2021-2022 (de outubro de 2021 a maio de 2022). A taxa devengarase no momento no que se preste o servizo correspondente.1.- Entenderase por carné municipal de actividades tipo familiar o que ostente o responsable da unidade familiar, incluído o seu cónxuxe e fillos menores de 26 anos ao seu cargo.2.- O carné de maior de 65 anos será de tipo individual en ningún caso poderá ser de tipo familiar.3.- Será requisito imprescindible para participar nas escolas deportivas e actividades culturais e deportivas, estar en posesión do carné municipal de actividades debidamente actualizado.4.- O carné municipal de actividades renovarase anualmente previa solicitude dos interesados. No momento da cumplimentación do novo carné será aboado o importe do mesmo nas contas que o Concello ten abertas nas distintas entidades bancarias ou na Tesourería municipal, e presentando o recibo de ingreso será entregado o novo carné de actividades.5.- No caso das actividades deportivas, culturais e socioeducativas presentaranse as solicitudes ante o departamento correspondente para participar en cada modalidade nos prazos que se fixen cada ano. Unha vez se completen as prazas mínimas para cada actividade resolverase o inicio da actividade e será obrigatorio o abono da cota cuatrimestral ou anual nos modelos de declaración por autoliquidación que se adxuntan, na conta aberta a nome do concello nas distintas entidades bancarias o una Tesoureiría municipal. O ingreso efectuarase por períodos cuatrimestrais ou anuais.6.- As baixas en calquera actividade comunicarane ao departamento que corresponda a organización da actividade, e terán efectos económicos (liquidación da taxa) dende o cuatrimestre seguinte ó da comunicación da baixa.7.- Excepcionalmente poderanse producir altas ó longo do ano sempre e cando existan prazas nas distintas actividades, e producirá efectos económicos dende o cuatrimestre no que se inicie a actividade.8.- Poderase proceder a dar de baixa de oficio para o cuatrimestre seguinte a aquel en que resulten impagados dous cuatrimestres dalgunha actividade e sempre que non se regularice o impago. En todo o relativo á cualificación de infraccións tributarias e sancións, ademais do previsto nesta Ordenanza, estarase ó disposto nos artigos 181 e seguintes da Lei Xeral Tributaria e demais normativa aplicable. A presente ordenanza fiscal foi modificada polo Pleno da Corporación, en sesión celebrada o día 26 de maio de 2022; entrará en vigor ao día seguinte vigor a partir da data de publicación da súa aprobación definitiva e publicación íntegra do texto no Boletín Oficial da Provincia sendo de aplicación dende dita data, permanecendo en vigor ata a súa modificación ou derrogación expresa.” Cabana de Bergantiños, a 17 de agosto de 2022 O Alcalde Asdo. José Muíño Domínguez